KONCEPCIA RIEšENIA SITUáCIE V ZDRAVOTNíCKYCH ZARIADENIACH KOŠICKÉHO KRAJA

Zdravotná starostlivosť sa poskytuje v štátnych a neštátnych zdravotníckych zariadeniach, ktoré túto starostlivosť poskytujú v súlade so svojim odborným zameraním a materiálno-technickým vybavením. Zdravotnícke zariadenie je zariadenie určené na poskytovanie zdravotnej starostlivosti. Sústavu zdravotníckych zariadení Košického kraja podľa § 24 citovaného zákona o zdravotnej starostlivosti tvoria zdravotnícke zariadenia, uvedené v tabuľke č. 1.

          Tabuľka č. 1: Sústava zdravotníckych zariadení KE kraja
Sústava zdravotníckych zariadení KE kraja	
Druh zdravotníckeho zariadenia	Počet	
Ambulancie 	1 357	
Stanice LSPP	6	
Agentúry domácej ošetrovateľskej starostlivosti	18	
Záchranná zdravotná služba	1	
Špecializované zariadenia ambulantnej starostlivosti 	4	
Dialyzačné strediská	8	
Polikliniky	11	
Samostatné zariadenia spoločných vyšetrovacích a liečebných zložiek	22	
Nemocnice a NsP I. typu	5	
Nemocnice a NsP II. typu	5	
Nemocnice a NsP III. typu	1	
FN, FNsP a DFNsP	3	
Vysokošpecializované odborné liečebné ústavy	2	
Liečebne pre dlhodobo chorých	1	
Hospic	0	
Psychiatrické liečebne	2	
Psychiatrické nemocnice	1	
Centrá pre liečbu drogových závislostí	0	
Odborné liečebné ústavy	4	
Prírodné liečebné kúpele	0	
Verejné lekárne, pobočky verejných lekární	128	
Výdajne zdravotníckych pomôcok	21	
Zubné techniky	171	
Dopravná zdravotná služba	0	

Poznamenávame, že v materiáli sa podľa doterajšej praxe používajú názvy špecializačných odborov, ktoré nie sú adaptované na Nariadenie vlády Slovenskej republiky č. 156/2002 Z. z. o odbornej spôsobilosti pracovníkov v zdravotníctve a Nariadenie vlády č. 157/2002 Z. z. o ďalšom vzdelávaní pracovníkov v zdravotníctve, vzhľadom k tomu, že ku dňu vypracovania materiálu nie je k dispozícii prevodníkový systém medzi špecializáciami získanými podľa doterajších predpisov a špecializáciami, ktoré je možné získať podľa nových nariadení vlády, pre zisťovania a vykazovanie údajov. 

1. AMBULANTNÁ ZDRAVOTNÁ STAROSTLIVOSŤ

1.1 Primárna zdravotná starostlivosť

Pod primárnou zdravotnou starostlivosťou rozumieme zdravotnú starostlivosť v ambulanciách v odbore všeobecné lekárstvo ako praktický lekár pre dospelých, v odbore pediatria (príp. dorastové lekárstvo) ako praktický lekár pre deti a dorast, v odbore gynekológia a pôrodníctvo a v odbore stomatológia. Sieť ambulancií primárnej zdravotnej starostlivosti je určená nasledovne:

•	praktický lekár pre dospelých: počtom LM na 10 000 obyvateľov vo veku nad 19 rokov 
•	praktický lekár pre deti a dorast: počtom LM na 10 000 obyvateľov vo veku do 18 rokov vrátane
•	gynekológ: počtom LM na 10 000 žien vo veku nad 15 rokov
•	stomatológ: počtom LM na 10 000 obyvateľov

Tab. č. 2: Porovnanie počtu LM v ambulanciách primárnej zdravotnej starostlivosti
Odbor	Počet LM	Norma počtu LM	Rozdiel	
Praktický lekár pre dospelých	321,37	290,40	30,97	
Praktický lekár pre deti a dorast	179,60	177,56	2,04	
Gynekológia a pôrodníctvo	75,77	68,11	7,66	
Stomatológia	414,90	220,81	194,09	
Spolu	991,64	756,88	234,76	
	   Stav k 1. 7. 2003

Súčasný stav počtu lekárskych miest v primárnej zdravotnej starostlivosti predstavuje 991,64 lekárskeho miesta, čo predstavuje prekročenie normy pre Košický kraj o 234,76 LM. Z grafu č. 1 je zrejmé, že sieť ambulancií praktických lekárov pre deti a dorast a ambulancií v odbore gynekológia a pôrodníctvo mierne prevyšuje odporúčanú normu. Prekročenie normy počtu lekárskych miest oproti stanovenej norme sme zaznamenali u praktických lekárov pre dospelých a hlavne u praktických stomatológov. V odbore stomatológia je v Košickom kraji o 194,09 lekárskych miest viac oproti stanovenej norme.

Graf č.1

1.2 Sekundárna zdravotná starostlivosť

Sekundárna zdravotná starostlivosť je starostlivosť presahujúca rámec primárnej zdravotnej starostlivosti. Poskytujú ju odborní lekári – špecialisti a iní vysokoškolsky vzdelaní zdravotnícki pracovníci, ktorí získali odbornú spôsobilosť a špecializáciu podľa zákona NR SR č. 277/1994   Z. z. o zdravotnej starostlivosti v znení neskorších právnych predpisov (§ 54) a súvisiacich vykonávacích predpisov o odbornej spôsobilosti a ďalšom vzdelávaní pracovníkov v zdravotníctve. 

Sieť ambulancií sekundárnej zdravotnej starostlivosti je stanovená počtom lekárskych miest na 10 000 obyvateľov. V tabuľke č. 3 je vyjadrený aktuálny stav siete špecializovanej zdravotnej starostlivosti v Košickom kraji a jej porovnanie so štandardom.

Z tabuľky je zrejmé, že v oblasti sekundárnej zdravotnej starostlivosti sú v rámci Košického kraja rozdiely medzi súčasným stavom lekárskych miest a stanovenou optimálnou sieťou v jednotlivých špecializačných odboroch. Sieť je poddimenzovaná v odboroch rádiodiagnostika, pneumológia a ftizeológia, klinická logopédia, liečebná pedagogika, rádioterapia, klinická farmakológia a klinická genetika. Predimenzovaná sieť je najmä v odboroch vnútorné lekárstvo, neurológia, oftalmológia, chirurgia, otorinolaryngológia a psychiatria.

1.3 Agentúry domácej ošetrovateľskej starostlivosti (ADOS)

Domáca ošetrovateľská starostlivosť zahŕňa komplexné poskytovanie ošetrovateľských služieb osobám so zdravotnými problémami, ktoré z dôvodu svojho fyzického alebo duševného stavu nie sú schopné opustiť domáce prostredie pre poskytovanie zdravotnej starostlivosti, alebo to nie je vhodné, resp. nie je dôvod na hospitalizáciu. Domáca ošetrovateľská starostlivosť prispieva k tomu, aby sa trend poskytovania zdravotnej starostlivosti na Slovensku uberal smerom k liečbe v domácom prostredí.

Sieť agentúr domácej ošetrovateľskej starostlivosti v Košickom kraji tvorí 26 agentúr. Optimálnu sieť agentúr domácej ošetrovateľskej starostlivosti vzhľadom na štruktúru chorobnosti predstavuje 1 sesterské miesto na 10 000 obyvateľov. V priemere na jednu ADOS pripadá cca 35 000 až 40 000 obyvateľov. Vytvorenie nových ADOS nad plánovaný rámec siete v počte 166 agentúr pre celú SR by bolo ekonomicky náročné. V Košickom kraji je sieť ADOS mierne navýšená t. j. optimálnu sieť tvorí 25 agentúr.

1. 4 Samostatné zariadenia spoločných vyšetrovacích a liečebných zložiek 

Samostatné zariadenia spoločných vyšetrovacích a liečebných zložiek podľa zákona NR SR č. 98/1995 Z. z. o Liečebnom poriadku v znení neskorších predpisov zahŕňajú týchto 14 pracovísk: klinická biochémia, hematológia a transfuziológia, pracovné lekárstvo a klinická toxikológia, klinická imunológia, nukleárna medicína, klinická mikrobiológia, patologická anatómia, lekárska genetika, rádiodiagnostika, klinická rádiofyzika, rádioterapia, fyziatria, balneológia a liečebná rehabilitácia, funkčná diagnostika a klinická farmakológia. 

Tabuľka č.3: Sieť štátnych a neštátnych ambulancií sekundárnej zdravotnej starostlivosti

Odbor	Počet LM (skutočný stav)	Počet LM na 10 000 obyv.	Norma na 10 000 obyv.	Rozdiel na                   10 000 obyv.	Norma počtu LM	Rozdiel norma/skutočnosť v LM 	
Vnútorné lekárstvo, hepatológia	72,06	0,93	0,67	0,26	19,94	52,12	
Neurológia, detská neurológia	48,24	0,62	0,5	0,12	9,2	39,04	
Oftalmológia	48,77	0,63	0,5	0,13	9,97	38,8	
Chirurgia, chirurgická onkológia, detská chirurgia,	45,53	0,59	0,5	0,09	6,87	38,66	
Otorinolaryngológia, detská otorinolaryngológia	35,81	0,46	0,4	0,06	4,6	31,21	
Psychiatria, detská psychiatria	42,68	0,55	0,4	0,15	11,5	31,18	
Dermatovenerológia, detská dermatovenerológia	30,23	0,39	0,4	-0,01	0,76	29,47	
Ortopédia, detská ortopédia, ortopedická protetika	37,6	0,49	0,33	0,16	12,27	25,33	
Fyziatria, balneológia a liečebná rehabilitácia	26,09	0,34	0,33	0,01	0,76	25,33	
Lekárska imunológia, detská imunológia,  alergológia, detská alergológia a pneumoalergológia	30,28	0,39	0,29	0,1	7,67	22,61	
Kardiológia, detská kardiológia	19,48	0,25	0,25	0	0	19,48	
Klinická psychológia, detská klinická psychológia	27,72	0,36	0,2	0,16	12,27	15,45	
Čeľustná ortopédia	27	0,35	0,17	0,18	13,81	13,19	
Urológia, uro-gynekológia	15,37	         0,20    	0,17	0,03	2,3	13,07	
Klinická onkológia, detská onkológia	19,3	0,25	0,14	0,11	8,43	10,87	
Diabetológia, detská diabetológia	12,83	0,16	0,2	-0,04	3,06	9,77	
Gynekológia (sekudárna), detská gynekológia	12,4	0,16	        0,20    	-0,04	3,06	9,34	
Hematológia a transfúziológia	9,2	0,11	0,1	0,01	0,76	8,44	
Reumatológia, detská reumatológia	7,95	         0,10    	0,11	-0,01	0,76	7,19	
Endokrinológia, detská endokrinológia	7,32	0,09	0,11	-0,02	1,53	5,79	
Gastroenterológia, detská gastroenterológia	10,73	0,13	0,2	-0,07	5,37	5,36	
Nefrológia, detská nefrológia	6,52	0,08	0,1	-0,02	1,53	4,99	
Klinická biochémia	6	0,07	0,05	0,02	1,53	4,47	
Prenosné choroby (vrátane infekčných)	9,8	0,12	0,05	0,07	5,37	4,43	
Anesteziológia a resuscitácia	5,04	0,06	0,07	-0,01	0,76	4,28	
Plastická chirurgia	4,3	0,05	0,03	0,02	1,53	2,77	
Paradontológia	9,4	0,12	0,03	0,09	6,87	2,53	
Stomatológia, detská stomatológia	14	0,18	0,33	-0,15	11,5	2,5	
Preventívne pracovné lekárstvo	2,25	0,02	0,02	0	0	2,25	
Pediatria	5,3	0,06	0,1	-0,04	3,06	2,24	
Foniatria	2,05	0,02	0,03	-0,01	0,76	1,29	
Lekárska mikrobiológia	1	0,01	0,01	0	0	1	
Nukleárna medicína	1	0,01	0,01	0	0	1	
Traumatológia, úrazová chirurgia	9,4	0,12	0,01	0,11	8,43	0,97	
Telovýchovné lekárstvo	2,46	0,03	0,05	-0,02	1,53	0,93	
Neonatológia, perinatológia	1,5	0,01	0,02	-0,01	0,76	0,74	
Cievna chirurgia,  angiológia	2,72	0,06	0,03	0,03	2,3	0,42	
Geriatria	2,6	0,03	0,06	-0,03	2,3	0,3	
Sexuológia	1	0,01	0,01	0	0	0	
Lekárska genetika	1	0,01	0,03	-0,02	1,53	-0,53	
Klinická farmakológia	0	0	0,01	-0,01	0,76	-0,76	
Korektívna dermatológia	0	0	0,01	-0,01	0,76	-0,76	
Neurochirurgia	0	0	0,01	-0,01	0,76	-0,76	
Liečba alkoholizmu a iných toxikománií	0,6	0,007	0,03	-0,023	1,76	-1,16	
Gerontopsychiatria	0	0	0,02	-0,02	1,53	-1,53	
Rádioterapia	0	0	0,03	-0,03	2,3	-2,3	
Klinická logopédia	6	0,07	0,13	-0,06	9,97	-3,97	
Tuberkulóza, detská tuberkulóza	5,22	0,06	0,22	-0,16	12,27	-7,05	
Rádiodiagnostika	3	0,03	0,17	-0,14	10,74	-7,74	
Stav k 1. 7. 2003

Z hľadiska právnej subjektivity rozlišujeme samostatné zariadenia spoločných vyšetrovacích a liečebných zložiek (štátne a neštátne) a spoločné vyšetrovacie a liečebné zložky tvoriace súčasť ostatných druhov zdravotníckych zariadení vrátane ordinariátov (ordinariátmi rozumieme ambulancie tvoriace súčasť lôžkových oddelení).

Tabuľka č. 4: Sieť SVLZ v Košickom kraji

Odbor	Počet zdravotníckych zariadení	
	štátne	neštátne	inorezortné	
Funkčná diagnostika	6	2	1	
Fyziatria, balneológia a liečebná rehabilitácia	18	17	2	
Hematológia a transfuziológia	8	4	2	
Klinická biochémia	15	7	2	
Klinická farmakológia	4	0	0	
Klinická rádiofyzika	0	0	0	
Lekárska genetika	3	0	0	
Lekárska imunológia	4	23	0	
Lekárska mikrobiológia	6	2	1	
Nukleárna medicína	2	0	0	
Patológia	5	1	0	
Pracovné lekárstvo a klinická toxikológia	4	2	1	
Rádiodiagnostika	18	4	2	
Rádioterapia	2	0	0	
SPOLU	96	62	11	
                             Stav k 1. 7. 2003

Samostatné zariadenia spoločných vyšetrovacích a liečebných zložiek plnia svoje úlohy na 169 pracoviskách, z ktorých je 96 štátnych, čo predstavuje 56 %, 62 pracovísk je neštátnych, čo predstavuje 37 % a 11 pracovísk (7 %) je inorezortných (pozri tabuľka č. 4). Z uvedeného počtu pracovísk je najviac štátnych samostatných zariadení spoločných vyšetrovacích a liečebných zložiek v odboroch fyziatria, balneológia a liečebná rehabilitácia, rádiodiagnostika a klinická biochémia. V neštátnych samostatných zariadení spoločných vyšetrovacích a liečebných zložiek je najväčší počet v odboroch lekárska imunológia a fyziatria, balneológia a liečebná rehabilitácia. 

Sieť pracovísk samostatných zariadení spoločných vyšetrovacích a liečebných zložiek svojou činnosťou nadväzuje na ambulantnú a ústavnú zdravotnú starostlivosť a jej stanovenie sa opiera najmä o rozsah činnosti týchto zložiek.

1.5 Záchranná zdravotná služba

Samostatný právny subjekt Záchranná služba Košice vykonáva činnosť na území s rozlohou viac ako 2000 km2 (okres Košice I, Košice II, Košice III, Košice IV, Košice-okolie a Rožňava), ktoré trvale obýva 409 429 tisíc obyvateľov.

Výber najdôležitejších činností z predmetu činnosti:
1.	zabezpečovanie činnosti záchrannej zdravotnej služby vo svojej spádovej oblasti,
2.	letecká záchranná služba pre väčšiu časť Východného Slovenska približne do 70 km pre primárnu a urgentnú starostlivosť,
3.	výjazdová lekárska služba prvej pomoci detí a dospelých,
4.	sekundárna doprava a diaľkové transporty s potrebou podpory životných funkcií (kriticky chorých) pozemnými i leteckými dopravnými prostriedkami,
5.	zmierňovanie a likvidácia zdravotných následkov hromadných nešťastí a katastrof,
6.	výučba a výcvik zdravotnícko-záchranárskych postupov,
7.	subjekt hospodárskej mobilizácie určený ministrom zdravotníctva dňom 1. januára 2000.

Zdravotnícke operačné stredisko (ZOS), umiestnené na Rastislavovej ulici 34 v Košiciach, preberá a spracováva údaje pre okres Košice-mesto, Košice-okolie o potrebe zdravotných činností na základe volaní na tiesňové linky 155 od občanov a spolupracujúcich zložiek (polícia, hasiči, ostatné zdravotnícke zariadenia). Od 1. 7. 2003 preberá tiesňové volania z krajského koordinačného strediska integrovaného záchranného systému, ktoré obsluhuje telefónnu linku tiesňového volania číslo 112. Zdravotnícke operačné stredisko je vybavené spojovacou technikou, záznamovým zariadením, programom pre štatistické spracovanie a vyhodnocovanie uložených dát a vykazovanie výkonov pre zdravotné poisťovne. Pod ZS Košice patrí tiež  ZOS v Rožňave, ktorý podobne preberá požiadavky na neodkladnú prednemocničnú zdravotnú starostlivosť pre oblasť okresu Rožňava.

Rozmiestnenie výjazdových zložiek:
Stredisko urgentnej medicíny- Rastislavova ul. 43, Košice
Stredisko urgentnej medicíny- Lúčna  ul. 57, Košice-Šaca
Stredisko urgentnej medicíny- Rožňavská ul. 15, Moldava nad Bodvou
Stredisko urgentnej medicíny- Špitálska ul. 1, Rožňava
Stredisko urgentnej medicíny- Nová ul. 814, Dobšiná
Stanica lekárskej služby prvej pomoci- Rastislavova ul. 43, Košice
Stanica leteckej zdravotnej záchrannej služby v areály FNsP Trieda SNP 1, Košice 

Záchranná a dopravná zdravotná služba zamestnáva na plný alebo čiastočný úväzok celkove 204 zamestnancov, z toho:
14,3 lekárov,
85 sestier a zdravotníckych záchranárov (úplné stredné odborné vzdelanie),
13 zdravotníckych pracovníkov s nižším zdravotníckym vzdelaním,
92 nezdravotníckych zamestnancov (THP, odborní referenti, technici, vodiči, sanitári).

V roku 2002 ZS zamestnávala 25 lekárov na dohodu o pracovnej činnosti. 

Pre výkon záchranných činností má 69 vozidlových jednotiek:
17 vozidiel Ambulancia – s výbavou na resuscitačné výkony,
5 vozidiel pre dopravu lekárov (LSPP a stretávací systém RAN)
43 vozidiel Sanita na dopravu chorých,
4 vozidlá pre obslužné a hospodárske činnosti – v čase mimoriadnych udalostí použiteľných tiež pre transport chorých, ranených, materiálu a techniky.

Pri navrhovanom minimálnom etalóne 1 zásahová skupina rýchlej lekárskej služby a 1 zásahová skupina rýchlej zdravotníckej služby na 50 000 obyvateľov, sa na zabezpečenie činnosti záchrannej zdravotnej služby pre túto spádovú oblasť musí plánovať najmenej 8 zásahových skupín s lekárom v posádke a ďalších 8 zásahových skupín bez lekára v posádke. Pre lekársku službu prvej pomoci je etalón podobný, v spádovej oblasti však vykonávajú LSPP aj neštátne subjekty.

Okrem Záchrannej služby Košice v Košickom kraji pôsobia záchranné zdravotné služby, ktoré sú súčasťou nemocníc s poliklinikou alebo polikliník:
-	NsP Gelnica
-	NsP Sobrance
-	NsP Spišská Nová Ves
-	NsP Trebišov
-	NsP Michalovce
-	NsP Kráľovský Chlmec
-	Poliklinika Krompachy
-	Poliklinika Veľké Kapušany n. o.

V súčasnosti prebiehajú rokovania medzi vedením ZS Košice, riaditeľom NsP Spišská Nová Ves za účasti zástupcov vedenia samosprávneho kraja a mesta Spišská Nová Ves o pričlenení stanice RZP v Spišskej Novej Vsi k ZS Košice v zmysle koncepcie vytvorenia Krajských záchranných služieb. Začlenenie aj ostatných staníc Košického kraja do jedného zdravotníckeho zariadenia by výrazne sprehľadnilo financovanie neodkladnej prednemocničnej zdravotnej starostlivosti, umožnilo redukciu počtu zdravotníckych operačných stredísk na polovicu a zefektívnenie činnosti najmä pri hromadných nešťastiach a haváriách a zlepšilo dostupnosť tejto služby na celom území kraja.

Základným problémom je prijatie adekvátneho legislatívneho materiálu- zákona o zdravotnej záchrannej službe, ktorý by doriešil komplexne organizačné, personálne, materiálne a finančné problémy tejto špecializovanej zdravotníckej činnosti. Tento materiál je t. č. pripravovaný a bude v krátkej dobe predložený na rokovanie vlády SR.

1.6 Dialyzačné strediská

Dialyzačné strediská sú zdravotnícke zariadenia ambulantnej starostlivosti špecializované na poskytovanie zdravotnej starostlivosti v odbore nefrológia, konkrétne na poskytovanie mimotelovej eliminačnej liečby renálnej insuficiencie, vrátane kontinuálnej peritoneálnej dialýzy v domácom prostredí. Zriaďujú sa samostatne alebo ako organizačná súčasť polikliník a nemocníc s poliklinikou.

V Košickom kraji k 1. 1. 2003 je zriadených 8 dialyzačných stredísk, kde je zdravotná starostlivosť poskytovaná na 70 dialyzačných posteliach. Z uvedeného počtu sú 3 dialyzačné strediská štátne s celkovým počtom 27 postelí a 5 dialyzačných stredísk neštátnych s celkovým počtom 43 postelí. (pozri tabuľku č. 5)  

Tabuľka č. 5. Sieť dialýz v Košickom kraji

Názov zdravotníckeho zariadenia	Počet postelí 	
FNsP Košice	8	
FN L. Pasteura Košice	13 	
NsP Spišská Nová Ves	6	
LOGMAN, s. r. o. Michalovce	8	
LOGMAN, s. r. o. Trebišov	10	
FMC, s. r. o. Rožňava	5	
Nephron, s. r. o. Košice	14	
GENEA, s. r. o. Kráľovský Chlmec	6	
SPOLU	70	
    Stav k 1. 11. 2003

2. ÚSTAVNÁ ZDRAVOTNÁ STAROSTLIVOSŤ

Ústavná zdravotná starostlivosť je starostlivosť, ktorá sa poskytuje v lôžkových zdravotníckych zariadeniach, ak zdravotný stav pacienta vyžaduje takúto starostlivosť. Sústavu zdravotníckych zariadení ústavnej zdravotnej starostlivosti Košického kraja podľa vyššie citovaného zákona o zdravotnej starostlivosti tvoria zdravotnícke zariadenia, uvedené v tabuľke č. 6. 

Tab. č. 6: Zoznam zdravotníckych zariadení ústavnej zdravotnej starostlivosti Košického kraja

Druh zdravotníckeho zariadenia	Názov zdravotníckeho zariadenia	Zriaďovateľ pôvodný	Zmena	Celoslov. pôsobnosť	
Nemocnice a NsP I. typu	NsP Gelnica	MZ SR	neštátna -obecná	-	
	NsP Krompachy	MZ SR	neštátna-VÚC	-	
	NsP Kráľovský Chlmec	MZ SR	transformácia na neziskovú organizáciu 	-	
	NsP Sobrance	MZ SR	transformácia na neziskovú organizáciu	-	
	Železničná NsP Košice	MDPaT SR	MDPaT SR	-	
Nemocnice a NsP II. typu	NsP Michalovce	MZ SR	neštátna-VÚC	-	
	NsP sv. Barbory Rožňava	MZ SR	neštátna-VÚC	-	
	NsP Spišská Nová Ves	MZ SR	neštátna-VÚC	-	
	NsP Trebišov	MZ SR	neštátna-VÚC	-	
	Letecká vojenská nemocnica Košice	MO SR	MO SR	-	
Nemocnice a NsP III. typu	VSŽ Nemocnica, a. s. Košice-Šaca	súkromná	súkromná	-	
Fakultné nemocnice a nemocnice s poliklinikou	Fakultná NsP Košice	MZ SR	MZ SR	-	
	Fakultná nemocnica L. Pasteura Košice	MZ SR	MZ SR	-	
	Detská fakultná nemocnica	MZ SR	MZ SR	-	
Psychiatrické nemocnice	Psychiatrická nemocnica Michalovce	MZ SR	MZ SR	-	
Psychiatrické liečebne	Psychiatrická liečebňa Plešivec	MZ SR	MZ SR	-	
	Detská psychiatrická liečebňa Hraň	MZ SR	MZ SR	áno	
Odborné liečebné ústavy (vrátane LDCH)	OLÚ rehabilitačný Sobrance	MZ SR	privatizácia	-	
	Geria, s. r. o., Trebišov (LDCH)	súkromná	súkromná	-	
Vysokošpecializované odborné liečebné ústavy	Východoslovenský ústav srdcových chorôb Košice 	MZ SR	MZ SR	-	
	Východoslovenský onkologický ústav Košice	MZ SR	MZ SR	-	
	Vysokošpecializovaný odborný ústav geriatrický sv. Lukáša v Košiciach	MZ SR	transformácia na neziskovú organizáciu	-	
Geriatrické centrá	Geriatrické centrum Strážske	MZ SR	privatizácia	-	

Sieť zdravotníckych  zariadení ústavnej zdravotnej starostlivosti je stanovená v počte postelí  na 1 000 obyvateľov v príslušnom medicínskom odbore na základe celoslovenských potrieb, regionálnych potrieb a v štruktúre podľa zdravotníckych komplexov.

Podľa klasifikácie OECD sa posteľový fond rozdeľuje na:
•	postele pre pacientov s akútnym ochorením
•	postele pre pacientov s chronickým ochorením
•	postele pre pacientov s psychiatrickým ochorením

Do kategórie postelí pre pacientov s akútnym ochorením sa zaraďujú postele nemocničných oddelení, kde priemerný ošetrovací čas je 18 dní a menej. 

Medzi postele pre pacientov s chronickým ochorením sa zaraďujú postele:
•	dlhodobo chorých
•	doliečovacie
•	fyziatrie, balneológie a liečebnej rehabilitácie
•	ošetrovateľské
•	tuberkulózy a pľúcnych chorôb

Postele pre pacientov s psychiatrickým ochorením zahŕňajú postele, nachádzajúce sa na psychiatrických oddeleniach, oddeleniach pre liečbu drogových závislostí a gerontopsychiatrických oddeleniach v nemocniciach a nemocniciach s poliklinikou všetkých typov, psychiatrických nemocniciach, psychiatrických liečebniach, psychiatrických odborných liečebných ústavoch a centrách pre liečbu  drogových závislostí.

Graf č. 2

V Košickom kraji k 1. 11. 2003 celkový posteľový fond tvorilo spolu 5 960 postelí, z toho 4 284  pre pacientov s akútnym ochorením, 835 postelí pre pacientov s chronickým ochorením a 841 postelí pre pacientov s psychiatrickým ochorením. Percentuálne zastúpenie jednotlivých typov postelí je vyjadrené v grafe č. 2. 

V prepočte na 1 000 obyvateľov je v Košickom kraji 5,65 akútnej postele, 1,08 chronickej a 1,09 psychiatrickej postele (graf č. 3). Transformácia zdravotníckych zariadení s reštrukturalizáciou posteľového fondu smeruje k dosiahnutiu 5 akútnych, 1 chronickej a 1 psychiatrickej postele na 1 000 obyvateľov.

Graf č. 3

V tab. č. 7 sa nachádza prehľad posteľového fondu v Košickom kraji podľa jednotlivých špecializačných odborov. Z prehľadu vyplýva, že počet postelí pre pacientov s akútnym ochorením je vyšší oproti norme o 192 lôžok, lôžok pre pacientov s chronickým ochorením         o 139 a lôžok pre pacientov s psychiatrickým ochorením o 137.
 
Tab. č. 7: Prehľad posteľového fondu v Košickom kraji podľa klasifikácie OECD
Odbor	Norma počtu lôžok (na 1000 obyv.)	Potrebný počet lôžok v kraji	Skutočný stav počtu lôžok 	Rozdiel	

Postele pre pacientov s akútnym ochorením	
Anesteziológia a resuscitácia	0,090	69	65	-4	
Cievna chirurgia	0,011	8	 -	 -	
Dermatovenerológia	0,100	77	128	51	
Dialyzačné	0,069	53	62	9	
Endokrinológia	0,036	28	 -	 -	
Foniatria	0,006	5	 -	 -	
Gastroenterológia	0,006	5	 -	 -	
Geriatria	0,200	153	130	-23	
Gynekológia a pôrodníctvo 	0,650	499	492	-7	
Chirurgia	0,750	575	545	-30	
Kardiochirurgia	0,023	18	37	19	
Kardiológia	0,049	38	50	12	
Klinická hematológia	0,019	15	24	9	
Klinická onkológia	0,100	77	171	94	
Lekárska imunológia	0,004	 -	 -	 -	
Nefrológia	0,004	3	28	25	
Neonatológia, perinatológia	0,150	115	158	43	
Neurochirurgia	0,050	38	57	19	
Neurológia	0,350	269	242	-27	
Nukleárna medicína	0,003	2	7	5	
Oftalmológia	0,160	123	114	-9	
Ortopédia	0,200	153	146	-7	
Ortopedická protetika	0,006	5	 -	 -	
Otorinolaryngológia	0,170	130	172	42	
Paliatívne	0,100	77	55	-22	
Pediatria	0,500	384	338	-46	
Plastická chirurgia	0,031	24	35	11	
Pľúcna chirurgia	0,020	15	 -	 -	
Popáleninové	0,013	10	36	26	
Prenosné choroby	0,150	115	163	48	
Preventívne a prac. lekárstvo	0,023	18	25	7	
Rádioterapia	0,077	59	30	-29	
Reumatológia	0,020	15	 -	 -	
Stomatologická chirurgia	0,024	18	37	19	
Transplantačné	0,003	2	18	16	
Traumatológia	0,200	153	180	27	
Urológia	0,120	92	146	54	
Vnútorné lekárstvo 	0,850	652	593	-59	
SPOLU	 -	4092	4284	192	

Odbor	Norma počtu lôžok (na 1000 obyv.)	Potrebný počet lôžok v kraji	Skutočný stav počtu lôžok 	Rozdiel	

Postele pre pacientov s chronickým ochorením	
Dlhodobo chorých	0,300	230	328	98	
Doliečovacie	0,250	192	81	-111	
FBLR	0,200	153	261	108	
Ošetrovateľské	0,007	5	38	33	
TBC a pľúcne choroby	0,150	115	127	12	
SPOLU	 	696	835	139	

Odbor	Norma počtu lôžok (na 1000 obyv.)	Potrebný počet lôžok v kraji	Skutočný stav počtu lôžok	Rozdiel	

Postele pre pacientov s psychiatrickým ochorením	
Gerontopsychiatria	0,006	5	 -	 -	
Liečba alkoholizmu a iných toxikománií	0,060	46	30	-16	
Psychiatria	0,858	658	811	153	
SPOLU	 	709	841	137	
*v tab. nie sú uvedené inorezortné zdravotnícke zariadenia (nemocnice a OLÚ)			
Stav k 1. 11. 2003					

Tabuľka č. 8: Posteľový fond inorezortných zdravotníckych zariadení v Košickom kraji.
Odbor	Počet lôžok		

Anesteziológia a resuscitácia	10		
Vnútorné lekárstvo	115		
Chirurgia	91		
Neurológia	30		
Dermatovenerológia	21		
Dlhodobo chorých	30		
Stav k 1. 11. 2003

2.1 Prehľad posteľového fondu Košického kraja podľa zdravotníckych komplexov 

Pre potreby zabezpečenia dostupnej zdravotnej starostlivosti v zmysle ustanovenia paragrafu       3 zákona NR SR č. 277/1994 Z. z. o zdravotnej starostlivosti najmä z hľadiska zabezpečenia primeranej a prirodzenej geografickej dostupnosti poskytovania zdravotnej starostlivosti vrátane zabezpečenia dostatočnej dostupnosti potrebnej neodkladnej starostlivosti Ministerstvo zdravotníctva Slovenskej republiky zoskupilo zdravotnícke zariadenia ústavnej zdravotnej starostlivosti Košického kraja podľa územia, na ktorom sa nachádzajú a pre ktoré primárne zabezpečujú poskytovanie ústavnej zdravotnej starostlivosti do štyroch skupín - takzvaných zdravotníckych komplexov. Jeden zdravotnícky komplex tvorí zoskupenie zdravotníckych zariadení na území okresov Košice I až IV a Košice-okolie, sústredených na poskytovanie zdravotnej starostlivosti občanom z týchto okresov, druhý zdravotnícky komplex tvoria okresy Spišská Nová Ves a Gelnica, tretí zdravotnícky komplex zahŕňa okresy Michalovce a Sobrance, štvrtý okres Rožňava a piaty zdravotnícky komplex tvorí zoskupenie zdravotníckych zariadení na území okresu Trebišov, ktoré sú sústredené na poskytovanie zdravotnej starostlivosti občanom z tohto okresu. (príloha č. 1) 

Graf č. 4  

Graf č.5

Komplex zdravotníckych zariadení okresov Košice I, II, III, IV  Košice-okolie  zahŕňa Fakultnú nemocnicu s poliklinikou Košice, Fakultnú nemocnicu L. Pasteura v Košiciach, Detskú fakultnú nemocnicu v Košiciach, Leteckú vojenskú nemocnicu Košice, VSŽ Nemocnica Košice-Šaca, Železničná NsP Košice, VOÚ geriatrický sv. Lukáša Košice, Východoslovenský onkologický ústav a Východoslovenský ústav srdcovo-cievnych chorôb. 
Komplex zdravotníckych zariadení okresov Gelnica a Spišská Nová Ves zahŕňa NsP Gelnica, NsP Krompachy, NsP Sp. Nová Ves.
Komplex zdravotníckych zariadení okresov Michalovce a Sobrance zahŕňa NsP Michalovce, NsP Sobrance a Geriatrické centrum Stražské, Psychiatrickú nemocnicu Michalovce a Odborný liečebný ústav rehabilitačný Sobrance.
Komplex zdravotníckych zariadení okresu Rožňava  zahŕňa NsP sv. Barbory Rožňava                  a  Psychiatrickú liečebňu Plešivec.
Komplex zdravotníckych zariadení okresu Trebišov zahŕňa NsP Trebišov, NsP Kráľovský Chlmec, Detskú psychiatrickú liečebňu Hraň a geriatrické centrum Geria, s.r.o.

Graf č. 6

Graf č. 7

Graf č. 8

Graf č. 9

Z porovnania posteľového fondu nemocníc podľa zdravotníckych komplexov vyplýva, že počet postelí pre pacientov s akútnym ochorením je optimálny v komplexe okresu Rožňava a komplexe okresov Michalovce a Sobrance. Naopak v komplexe okresov Košice I. až V. a Košice-okolie je posteľový fond postelí pre pacientov s akútnym ochorením predimenzovaný.
Postele tejto kategórie sú umiestnené takmer vo všetkých zdravotníckych zariadeniach ústavnej zdravotnej starostlivosti, s výnimkou psychiatrickej nemocnice a psychiatrických liečební a LDCH.

Počet postelí pre pacientov s chronickým ochorením je optimálny v komplexe okresov Rožňava, Spišská Nová Ves a Gelnica, v košickom komplexe pozorujeme ich nedostatok a v komplexoch okresoch Spišská Nová Ves, Michalovce a Sobrance je ich nadbytok. 
Postele tejto kategórie sú umiestnené na oddeleniach dlhodobo chorých v nemocniciach s poliklinikou (NsP Gelnica, NsP Krompachy, NsP Spišská Nová Ves, NsP sv. Barbory Rožňava, NsP Kráľovský Chlmec, NsP Trebišov, NsP Sobrance), ďalej v neštátnej LDCH Geria, s. r. o. v Trebišove, v Geriatrickom centre Strážske a vo Vysokošpecializovanom odbornom liečebnou ústave geriatrickom sv. Lukáša v Košiciach. Doliečovacie oddelenia sa nachádzajú v NsP Kráľovský Chlmec, Sobrance, Krompachy a Trebišov, vo Fakultnej nemocnici L. Pasteura v Košiciach. Postele v odbore fyziatria, balneológia a liečebná rehabilitácia sú umiestnené NsP Spišská Nová Ves, Trebišov a v NsP sv. Barbory v Rožňave, vo všetkých troch koncových nemocniciach a v OLÚ rehabilitačnom v Sobranciach. Špecifikom je existencia ošetrovateľského oddelenia v Geriatrickom centre Strážske a v Poliklinike Veľké Kapušany. 

Väčšina postelí pre pacientov s psychiatrickým ochorením je sústredená v Psychiatrickej nemocnici Michalovce (260 postelí), Psychiatrickej liečebni Plešivec (200 postelí) a Detskej psychiatrickej liečebni Hraň (90 postelí). Posteľový fond pre pacientov s psychiatrickým ochorením je predimenzovaný v komplexoch okresov Rožňava (až 3,9 postele/1000 obyvateľov), Michalovce a Sobrance (2,0 postele/1000 obyvateľov), Trebišov a Kráľovský Chlmec (1,6 postele/1000 obyvateľov). V komplexe okresov Košice I., II., III., IV. a Košice-okolie je ich sieť poddimenzovaná. V komplexe okresov Spišská Nová Ves a Gelnica nie sú žiadne postele pre pacientov s psychiatrickým ochorením. 

V rámci Košického kraja je zrejmý nadbytok postelí pre pacientov s akútnym ochorením, ďalej sú to psychiatrické postele, postele dlhodobo chorých a FBLR. Aby bol lôžkový fond v Košickom kraji optimálny, bolo by potrebné redukovať cca 400 postelí, predovšetkým akútnych. Pri tejto analýze musíme samozrejme zohľadniť nerovnomerné rozloženie týchto nadbytočných lôžok v jednotlivých zdravotníckych komplexoch a okresoch, pričom najväčší prebytok akútnych lôžok je v košickom komplexe (KE I+ KE II + KE III + KE IV + KE V + KE-okolie), v ktorom bola reštrukturalizácia uskutočnená. Posteľový fond komplexu okresov I.,II.,III., IV. a Košice-okolie je vyčíslený v tab. č. 9. 

Tab. č. 9 : Prehľad posteľového fondu v komplexe okresov I.,II.,III., IV. a Košice-okolie podľa klasifikácie OECD
							
Odbor	Norma počtu lôžok (na 1000 obyv.)	Potrebný počet lôžok v komplexe	Skutočný stav počtu lôžok	Rozdiel			

Postele pre pacientov s akútnym ochorením			
Anesteziológia a resuscitácia	0,090	31	34	3			
Cievna chirurgia	0,011	4	15	11			
Dermatovenerológia	0,100	35	77	42			
Endokrinológia	0,036	13	0	-13			
Foniatria	0,006	2	0	-2			
Gastroenterológia	0,006	2	0	-2			
Geriatria	0,200	70	70	0			
Gynekológia a pôrodníctvo 	0,650	226	229	3			
Chirurgia	0,750	261	231	-30			
Kardiochirurgia	0,023	8	38	30			
Kardiológia	0,049	17	66	49			
Klinická hematológia	0,019	7	24	17			
Klinická onkológia	0,100	35	87	52			
Lekárska imunológia	0,004	1	0	-1			
Nefrológia	0,004	1	28	27			
Neonatológia, perinatológia	0,150	52	130	78			
Neurochirurgia	0,050	17	97	80			
Neurológia	0,350	122	146	24			
Nukleárna medicína	0,003	1	7	6			
Oftalmológia	0,160	56	72	16			
Ortopédia	0,200	70	40	-30			
Ortopedická protetika	0,006	2	0	-2			
Otorinolaryngológia	0,170	59	115	56			
Paliatívne	0,100	35	20	-15			
Pediatria	0,500	174	116	-58			
Plastická chirurgia	0,031	11	42	31			
Pľúcna chirurgia	0,020	7	0	-7			
Popáleninové	0,013	5	29	24			
Prenosné choroby	0,150	52	80	28			
Preventívne a prac. lekárstvo	0,023	8	25	17			
Rádioterapia	0,077	27	30	3			
Reumatológia	0,020	7	0	-7			
Stomatologická chirurgia	0,024	8	37	29			
Transplantačné	0,003	1	18 	17			
Traumatológia	0,200	70	90	20			
Urológia	0,120	42	84	42			
Vnútorné lekárstvo 	0,850	295	241	-54			
SPOLU	 -	1831	2300	485			

Odbor	Norma počtu lôžok (na 1000 obyv.)	Potrebný počet lôžok v komplexe	Skutočný stav počtu lôžok 	Rozdiel			

Postele pre pacientov s chronickým ochorením			
Dlhodobo chorých	0,300	104	35	-69			
Doliečovacie	0,250	87	31	-56			
FBLR	0,200	70	103	33			
Ošetrovateľské	0,007	2	0	-2			
TBC a pľúcne choroby	0,150	52	52	0			
SPOLU	 -	315	221	-94			

Odbor	Norma počtu lôžok (na 1000 obyv.)	Potrebný počet lôžok v komplexe	Skutočný stav počtu lôžok 	Rozdiel			

Postele pre pacientov s psychiatrickým ochorením			
Gerontopsychiatria	0,006	2	0	-2			
Liečba alkoholizmu a iných toxikománií	0,060	21	30	9	 		
Psychiatria	0,858	298	149	-149			
SPOLU	 -	321	179	-142			
*v tab. nie sú uvedené inorezortné zdravotnícke zariadenia (nemocnice a OLÚ)				
Stav k 1. 11. 2003							

3. REŠTRUKTURALIZÁCIA ZDRAVOTNÍCKYCH ZARIADENÍ V KOŠICIACH

V oblasti organizácie a riadenia zdravotníctva sa hlavná pozornosť venuje procesu reštrukturalizácie zdravotníckych zariadení ústavnej zdravotnej starostlivosti podľa vopred stanovených princípov, cieľov a postupov vo väzbe na celkovú zmenu koncepcie poskytovania zdravotníckych služieb, financovania zdravotníckych zariadení, privatizáciu zdravotníckych zariadení, ktorého súčasťou je aj sieť zdravotníckych zariadení primárnej zdravotnej starostlivosti, sekundárnej a následnej zdravotnej starostlivosti. Realizujú zmeny v štruktúre a objeme kapacít ústavnej zdravotnej starostlivosti, dochádza k znižovaniu počtu akútnych lôžok s cieľom dosiahnuť stav 5 akútnych lôžok na 1000 obyvateľov, 1 chronické a 1 psychiatrické  lôžko na 1000 obyvateľov. Sieť postelí tzv. inorezortných zdravotníckych zariadení je riešená samostatne. Podľa § 80 ods. 3 vyššie citovaného zákona o zdravotnej starostlivosti sieť  zdravotníckych zariadení  v pôsobnosti  Ministerstva obrany Slovenskej  republiky, Ministerstva  vnútra  Slovenskej republiky, Ministerstva spravodlivosti Slovenskej republiky, Ministerstva dopravy, pôšt  a telekomunikácií Slovenskej republiky a Slovenskej informačnej služby určujú príslušné ministerstvá a Slovenská informačná služba po dohode s ministerstvom zdravotníctva, ak ide o zaradenie zdravotníckeho zariadenia do siete zdravotníckych zariadení, a po vyjadrení ministerstva zdravotníctva, ak ide o vyradenie zdravotníckeho zariadenia zo siete zdravotníckych zariadení.

V roku 2003 (od 1. 1. 2003 do 30. 6. 2003) bolo celkovo v Košickom kraji zredukovaných 135 postelí, z toho 65 postelí pre akútnych pacientov, 50 pre psychiatrických a 20 pre chronických pacientov. 
V mesiaci jún  2003 sa začala reštrukturalizácia lôžkových zariadení v Košiciach s cieľom efektívnejšie zabezpečiť poskytovanie zdravotnej starostlivosti v Košiciach. Plnenie jednotlivých krokov je priebežne termínované, konečný termín ukončenie je koniec februára 2004. Všetky uskutočnené zmeny týkajúce sa reštrukturalizácie zdravotníckych zariadení sa boli uskutočnené  v zdravotníckom komplexe okresov Košice I, II, III, IV  Košice-okolie. Ide o tieto zdravotnícke zariadenia: Fakultná nemocnica s poliklinikou, Fakultná nemocnica L. Pasteura, Detská fakultná nemocnica a Východoslovenský onkologický ústav.  
Prehľad zmien týkajúcich sa posteľového fondu vyššie uvedených zdravotníckych zariadení pripájame v tabuľke v prílohe č. 2. 

K 1. 7. 2003  bol v  rámci reformy zdravotníctva v súlade s Programovým vyhlásením vlády SR zriadený vyčlenením činností z FN L. Pasteura v Košiciach Výchoslovenský onkologický ústav ako vysokošpecializované pracovisko poskytujúce onkologickým pacientom komplexnú liečebno-preventívnu a paliatívnu starostlivosť. Ústav pozostáva z oddelenia rádioterapie, klinickej onkológie, onkootorinolaryngologického oddelenia, onkogynekologického oddelenia, oddelenia paliatívnej starostlivosti a oddelenia nukleárnej medicíny vrátane príslušnej ambulantnej zložky a potrebného minimálneho administratívneho zázemia. Zriadenie onkologického ústavu  v Košiciach ako samostatného subjektu umožňuje zabezpečiť adresné využitie finančných prostriedkov na poskytovanie zdravotnej starostlivosti pacientom s onkologickými ochoreniami.

K termínu 1. 7. 2003 bol vydaný súhlas so zriadením Centra cievnej chirurgie ako vysokošpecializovaného pracoviska s nadregionálnou pôsobnosťou, ktoré vzniklo reprofilizáciou oddelenia cievnej chirurgie  I. chirurgickej kliniky vo FNsP Košice. 

Vo FN L. Pasteura  bolo zriadené k 1. 7. 2003 Traumatologické centrum. Vzniklo reprofilizáciou časti ortopedického a traumatologického oddelenia. Nakoľko úrazy sú v prvej desiatke príčin smrti, je dôležité zabezpečiť komplexnú starostlivosť pacientom po úrazoch, čo je aj hlavným dôvodom zriadenia Traumatologického centra.   

Vo Fakultnej nemocnici s poliklinikou bolo reprofilizáciou novorodeneckej JIS zriadené Perinatologicko-neonatologické centrum, ktoré bude v potrebnom rozsahu zabezpečovať starostlivosť  o ženy s patologickou tehotnosťou a patologických novorodencov.

S účinnosťou od 1. 7. 2003 bola zriadená štátna príspevková organizácia Detská fakultná nemocnica v Košiciach. Cieľom vytvorenia Detskej fakultnej nemocnice bolo postaviť komplexnú pediatrickú starostlivosť v regióne na 1. miesto pri súčasnej dostupnosti diagnostických a terapeutických metodík. Vytvorenie samostatnej Detskej fakultnej nemocnice pre východoslovenský región posunulo úroveň zabezpečenia zdravotnej starostlivosti o deti na vyššiu úroveň, nakoľko dovtedajšie zdvojenie odborných služieb v Detskej nemocnici Košice na Moyzesovej ulici  a na Klinike pre deti a dorast na Tr. SNP obmedzovalo možnosti regionálneho manažmentu v pediatrii. Detská fakultná nemocnica bude sídliť v areáli FNsP na Tr. SNP v Košiciach.

Štruktúra novovzniknutých a reštrukturalizovaných zdravotníckych zariadení po úpravách posteľového fondu je nasledovná:            

Tabuľka č. 10: Fakultná nemocnica s poliklinikou
Odbor	Počet lôžok	
Vnútorné lekárstvo	65	
Neurológia	60	
Psychiatria	81	
Chirurgia	111	
Cievna chirurgia	15	
Ortopédia	81	
Urológia	44	
Otorinolaryngológia	51	
Oftalmológia	30	
Gynekológia a pôrodníctvo	74	
Dermatovenerológia	30	
Anesteziológia a intenzívna medicína 	12	
Fyziatria, balneológia a liečebná rehabilitácia	33	
Neurochirurgia	57	
Neonatológia, perinatológia	65	
Stomatologická chirurgia	16	
Klinická hematológia	24	
Nefrológia	8	
SPOLU	874	

Posteľový fond FNsP bol v rámci reštrukturalizácie znížený o 29 lôžok,  a to delimitáciou do DFN.

Tabuľka č. 11: Fakultná nemocnica L. Pasteura
Odbor	Počet lôžok	
Vnútorné lakárstvo	103	
Infektológia	60	
Pneumológia a ftizeológia	52	
Neurológia	26	
Psychiatria	68	
Preventívne pracovné lekárstvo	25	
Chirurgia	45	
Ortopédia	15	
Urológia	40	
Traumatológia	90	
Oftalmológia	30	
Gynekológia a pôrodníctvo	70	
Dermatovenerológia	25	
Anesteziológia a intenzívna medicína 	10	
Fyziatria, balneológia a liečebná rehabilitácia	30	
Plastická chirurgia	35	
Neonatológia, perinatológia	40	
Stomatologická chirurgia	21	
Liečba alkoholizmu a iných toxikománií	30	
Doliečovacie	31	
Nefrológia	20	
SPOLU	866	

Posteľový fond FN L. Pasteura bol v rámci reštrukturalizácie znížený o 222 lôžok, z toho 192 bolo delimitovaných do VOÚ.

Tabuľka č. 12: Detská fakultná nemocnica 
Odbor	Počet lôžok	
Infektológia	20	
Neurológia	30	
Pediatria	100	
Chirurgia	20	
Int. starostlivosť v pediatrii 	16	
Otorinolaryngológia	10	
Klinická onkológia	15	
SPOLU	211	

Výsledkom zmien v posteľovom fonde DFN je prírastok 17 lôžok. Do DFN boli delimitované pediatrické a onkologické lôžka z FNsP.

Tabuľka č. 13: Východoslovenský onkologický ústav
Odbor	Počet lôžok	
Rádioterapia	30	
Gynekológia a pôrodníctvo ( onkolog. ochorenia )	30	
Paliatívna starostlivosť	20	
Nukleárna medicína	7	
Otorinolaryngológia	40	
Klinická onkológia	72	
SPOLU	199	

Tabuľka č. 14: Východoslovenský ústav srdcovo – cievnych chorôb
Odbor	Počet lôžok	
Kardiológia	50	
Kardiochirurgia	38	
Arytmie a koronárna jednotka	18	
Anesteziológia a int. medicína	6	
SPOLU	112	

Lôžkový fond novovzniknutých ústavov bol plnom rozsahu delimitovaný, v prípade VÚSCH  z FNsP a v prípade VOÚ z FN L. Pasteura.  

V košických zdravotníckych zariadeniach, ktorých sa týkali reštrukturalizačné zmeny nastali v tejto súvislosti aj personálne zmeny, väčšina zmien sa týkala presunu pracovníkov spolu s delimitovanou činnosťou kliník a oddelení. Súčasná personálna štruktúra dotknutých zariadení je nasledovná: 
 
Tabuľka č. 15: Personálne obsadenie
Kategória/zariadenie	FNsP	FN L.P.	DFN	VOÚG	VOÚ	VÚSCH	
Lekári	286,05	322	71,26	10	52	32,40	
Sestry	932,56	811	178,50	32	96	119	
Nezdravotnícki pracovníci	358,67	257	42,50	1	1	4	
Iní VŠ zdravotnícki pracovníci	36,75	 	7,00	1	 	 	
Iní zdravotnícki pracovníci	 	19	 	 	8	 	
Iní VŠ pracovníci	 	 	1,00	 	 	 	
Pomocní zdravot. pracovníci	185,00	293	 	41	21	1	
Technicko-hosp. pracovníci	160,96	143	25,10	8	16	10	
Farmaceuti	5,00	4	 	 	 	 	
Asistenti	 	 	48,69	 	45	 	
Laboranti	 	 	2,00	 	9	1	
Fyzioterapeuti	 	 	 	1	 	 	
Iní odborní pracovníci	8,00	13	 	 	3	 	
SPOLU	1972,99	1 862	376,05	98	250	199	
Pozn.:  Počet zamestnancov je uvedený vo fyzických osobách alebo v priemernom evidenčnom prepočte

Personálne zmeny sa týkali v prevažnej väčšine delimitácie činnosti jednotlivých kliník a oddelení. Počet zamestnancov, ktorí rozviazali pracovný pomer so zdravotníckym zariadením (FNsP Košice, FN L.P. Košice, VÚSCH Košice, VOÚ Košice, DFN Košice) v súvislosti s procesom reštrukturalizácie je cca 77, z toho 35 pracovníkov bolo prepustených (najmä z organizačných dôvodov), čo predstavuje necelé 2% z celkového počtu zamestnancov reštrukturalizovaných zdravotníckych zariadení v Košiciach. 

3.1 Priebeh reštrukturalizácie zdravotníckych zariadení v Košiciach 

Fakultná nemocnica s poliklinikou

K termínu 1. 7. 2003 a 1. 8. 2003 boli oddelimitované Oddelenia detskej chirurgie a detskej ortopédie z FN L. Pasteura do FNsP, prevádzka oddelení bola začatá od septembra 2003. Oddelenie detskej chirurgie bude v ďalšom kroku delimitované do DFN, oddelenie detskej ortopédie ostane súčasťou Ortopedického oddelenia FNsP pre dospelých. 
K 1. 7. 2003 vzniklo Perinatologické centrum, ktoré pozostáva z pôrodníckej kliniky, novorodeneckého oddelenia pre fyziologických a patologických novorodencov. Pre začatie prevádzky centra sú potrebné rekonštrukčné práce, ktoré by v prípade získania finančných prostriedkov mohli byť ukončené začiatkom roka 2004.  
 Na FNsP boli prevedené budovy ŠZÚ na Ipeľskej a Rooseveltovej ulici, budova na Ipeľskej ulici k termínu   1. 9. 2003 a budova na Rooseveltovej ulici k termínu 1. 10. 2003. 

Detská fakultná nemocnica

Čo sa týka sťahovania DFN do FNsP, sťahovanie nadväzuje na vyprázdnenie priestorov vo FNsP. Doterajšie náklady na sťahovanie DFN predstavujú 45 000 Sk, celkové náklady na sťahovanie sa predpokladajú vo výške 100 000 Sk. SVaLZ – hematológia, biochémia a rtg fyzicky zatiaľ pracujú v budove DFN na Moyzesovej ulici ako detašované pracoviská FNsP.  
Rozhodnutie o presune  Infekčného oddelenia  do FN L. Pasteura bude zrušené, nakoľko vo FN L. Pasteura nie sú pre detské infekčné oddelenie vytvorené vhodné podmienky. Infekčné oddelenie v počte 25 lôžok z DFN sa presunie do priestorov FNsP, kde sa v súčasnosti nachádza Klinika psychiatrie, rekonštrukčné práce potrvajú niekoľko mesiacov, reálny termín presťahovania je január 2003. 
Klinika pre deti a dorast oddelimitovaná z FNsP do DFN sa nachádza v samostatnej budove pred hrebeňovkami. V tej istej budove sa nachádza aj dialyzačné stredisko pre vykonávanie dialýzy detským pacientom,  ktoré prevádzkuje FNsP a bude oddelimitované do DFN v počte 3 dialyzačné lôžka. 
V 1. „hrebeňovke“ sa nachádza Oddelenie detskej onkológie (15 lôžok), ktoré bolo do DFN prevedené z FNsP, t.č. je  v plnej  prevádzke. 
Sťahovanie z DFN do FNsP sa týka ďalej oddelenia detskej neurológie (30 lôžok) – toto oddelenie sa nasťahuje do časti uvoľnených priestorov oddelenia imunológie a farmakológie FNsP, ktoré sa nachádza v prízemí 2. „hrebeňovky“ pod Klinikou psychiatrie. 
Detské ORL oddelenie DFN  v počte 10 lôžok sa nasťahuje na jedno oddelenie spolu s oddelením detskej chirurgie. 
Pediatrické lôžka DFN sa umiestnia sčasti na 5. poschodie (priestory Kliniky hematológie FNsP) a 9. pochodie (ORL oddelenie FNsP).  Všetky rekonštrukčné a sťahovacie práce by mali byť ukončené najneskôr do konca februára 2003. Oddelenie detskej pneumológie bude k 31. 12. 2003 v celom rozsahu zrušené.   
Po kompletnom vysťahovaní DFN budú budovy areálu na Moyzesovej ulici odpredané, štyri budovy patria DFN (odhadovaná hodnota 160 mil. Sk), jedna z budov v areáli na Moyzesovej patrí FN L. Pasteura, je tam umiestnená II. gynekologicko-pôrodnícka klinika (40 mil. Sk).

Východoslovenský ústav srdcovo – cievnych chorôb

V monobloku FNsP sa nachádza VÚSCH Košice, FNsP Košice má s VÚSCH uzatvorenú nájomnú zmluvu na 15 rokov na priestory v zmluve konkrétne vyšpecifikované. V súčasnosti je lokalizovaný na viacerých poschodiach.
Ústav bude v budúcnosti presťahovaný do 3. časti tzv. „hrebeňovky“, kde by boli všetky súčasti ústavu lokalizované na jednom mieste v jednej budove. 
Bolo rozhodnuté, že FNsP Košice prevedie správu druhej budovy s časťou pozemku  tzv. „hrebeňovky“ do 30. 11. 2003 na VÚSCH Košice. Po zmene zákona o neziskových organizáciách (č. 13/2002 Z.z.) sa VÚSCH plánuje transformovať na neziskovú organizáciu a získaná budova 3. hrebeňovky bude súčasťou vkladu štátu. Odsťahovanie VÚSCH bude trvať cca 1 rok, čo obnáša dostavanie budovy 3. hrebeňovky a sťahovanie. 
Fakultná nemocnica s poliklinikou L. Pasteura

K termínu 1. 7. 2003 bolo vo FN L. P. zriadené Traumatologické centrum, ktoré je podľa slov riaditeľa nemocnice t. č. v plnej prevádzke. 
Z budovy na Moyzesovej ulice bude presťahovaných 70 lôžok II. gynekologickej kliniky k termínu 31. 12. 2003 v prvom kroku do priestorov vo VOÚ a následne do zrekonštruovaných priestorov monobloku nemocnice. Budova na Moyzesovej má odhadovanú cenu cca 40 mil. Sk a po presune gynekologického oddelenia bude odpredaná, finančné prostriedky z jej odpredaja budú použité na dobudovanie oddelenia nukleárnej medicíny VOÚ v termíne január 2004.  

Východoslovenský onkologický ústav

K 1. 7. 2003 vznikol nový subjekt Východoslovenský onkologický ústav, v prvom mesiaci fungovania ústavu  sa zriaďovali vlastná administratívna báza ústavu - priestory pre ekonomický a personálny úsek, podateľňu atď. V súvislosti so sťahovaním nevznikli žiadne stavebné náklady ani náklady na prístrojové vybavenie, všetky náklady boli riešené sponzorsky. V ústave neprebehli výrazne personálne zmeny, pracovníci boli do VOÚ oddelimitovaní spolu s činnosťami. T. č. VOÚ prevádzkuje oddelenie rádioterapie, onkológie, ORL oddelenie a gynekologické oddelenie zamerané na terapiu onko-gynekologických ochorení. Oddelenie nukleárnej medicíny je v  štádiu príprav, na jeho prevádzku sú určené finančné prostriedky z odpredaja doterajších objektov DFN a gyneklógie na Moyzesovej ulici a „novostavby“ + poliklinickej časti VOÚG sv. Lukáša. 
VOÚ má s FN L. P. Košice uzatvorenú nájomnú zmluvu na 5 rokov na priestory v zmluve presne vyšpecifikované.  Nachádzajú sa: 

•	pavilón č. 15 – Klinika rádioterapie a onkológie sa prevedie do správy VOÚ Košice  s tým, že pôvodnému správcovi FN L. P. sa dá do výpožičky časť priestorov, v ktorých sa nachádza oddelenie gynekológie (ktorá sa sťahuje z Moyzesovej ulice) do doby jej presťahovania  do nových priestorov FN L. P. (4. poschodie monobloku)
•	pavilón č. 4 – zostáva v správe pôvodného správcu. Oddelenie ORL, ktoré je súčasťou VOÚ bude v tomto pavilóne umiestnené na základe zmluvy o výpožičke
•	pavilón č. 2 – lineárny urýchľovač – prístavba  k 2. pavilónu. Zostáva v správe pôvodného správcu t.j. FN L.P., pretože stavbu nie možné technicky rozdeliť.       
Vysokošpecializovaný odborný ústav geriatrický sv. Lukáša v Košiciach 

VOÚG sv. Lukáša v zmysle Zákona NR SR č. 277/1994 Z. z. o zdravotnej starostlivosti v znení neskorších predpisov je v členení ZZ podľa jednotlivých typov zaradené do zoznamu vysokošpecializovaných odborných ústavov. Predmetom činnosti je poskytovanie komplexnej     a multidisciplinárnej zdravotníckej starostlivosti o starých a dlhodobo chorých. Okrem toho, súčasťou predmetu činnosti VOÚG je aj pôsobenie Kliniky gerontológie a geriatrie LF Univerzity P. J. Šafárika. Klinika gerontológie a geriatrie už bola situovaná v priestoroch FNsP Košice, avšak v roku 1991 zanikla transformáciou na 3. internú kliniku. Činnosť tejto kliniky sa reprofilizovala k akútnej medicíne (kardioimplantačné centrum). Z dôvodov celkového zamerania činnosti pôvodného Geriatrického centra ako aj koncentrácie odborníkov v odbore geriatria sa vytvorila na pôde centra klinika, ktorú je tu dodnes a tvorí výučbovú základňu pre dve univerzity. V súlade so zmenou organizačného poriadku a zriaďovacej listiny VOÚG sv. Lukáša vo svojej činnosti zameriava nielen na liečebno-preventívnu starostlivosť, ale aj vedecko-výskumnú a pedagogickú činnosť v rámci Lekárskej fakulty UPJŠ a Fakulty zdravotníctva a sociálnej práce Trnavskej univerzity.

VOÚG sa člení na poliklinickú a lôžkovú časť. Ambulantnú časť tvoria:

- ambulancia praktického lekára pre dospelých,
- geriatrická ambulancia,
- diabetologická ambulancia,
- pracovisko klinického psychológa,
      - fyziatricko - rehabilitačné oddelenie (pohybová liečba, elektroliečba, magnetoterapia,   
        vodoliečba, parafín, laseroterapia, ergoterapia a pracovisko maséra),
- oddelenie funkčnej diagnostiky ( rádiodiagnostické pracovisko, ultrasonografické  
  pracovisko, spirometrické pracovisko s celotelovým bodypletysmografom,  
  ergometrické pracovisko)

Lôžkovú časť tvorí 105 lôžok, z toho 70 geriatrických a 35 dlhodobo chorých. Celá lôžková časť predstavuje klinické pracovisko Kliniky gerontológie a geriatrie LF UPJŠ (výučba medikov, bakalárov a magistrov ošetrovateľstva. Vyplývajúc z úloh kliniky a platného liečebného poriadku má toto pracovisko nadregionálny charakter.

Z údajov zdravotníckej štatistiky v  1. polroku 2003 sa naplnilo 14 439 lôžkodní, čo predstavuje  v priemere 75,97 % využitie kapacity lôžkového fondu na základe zmluvne objednávaných zdravotných výkonov od zdravotných poisťovní. Bolo ukončených 581 hospitalizácií, z toho je 400 hospitalizácií geriatrických a 181 hospitalizácií dlhodobo chorých. Najväčší podiel na vykázanom počte hospitalizácii tvoria poistenci VšZP:  356,  t. j.  61 %  z celkového počtu  hospitalizácií.
Ďalšie poisťovne sa na ukončených hospitalizáciách podieľali takto:
- Spoločná ZP: 102 hospitalizácií, t.j. 18 % podiel,
      - ZZP Sidéria-Istota:  96 hospitalizácií, t.j.  16 % podiel,
      - Vzájomná ZP:  27 hospitalizácií, t.j.  5 % podiel.

Celkové priemerné náklady na 1 ošetrovací deň za 1.polrok 2003 predstavujú 1 186,- Sk. 

V súvislosti s koncepciou poskytovania zdravotnej starostlivosti o geriatrických a dlhodobo chorých pacientov bola navrhnutá nasledovná alternatíva reštrukturalizácie VOÚG sv. Lukáša v Košiciach:
Klinika gerontológie a geriatrie LF UPJŠ vo VOÚG sa presunie do FN L. Pasteura.  Lôžkový fond ústavu sa rozšíri o oddelenie dlhodobo chorých, lôžka fyziatricko-rehabilitačné, gerontopsychiatrické a paliatívne. Paliatívne lôžka budú do ústavu delimitované z Východoslovenského onkologického ústavu. S úpravou lôžkového fondu zariadenia sa rozšíri aj príslušná ambulantná zložka. Na jednom z poschodí VOÚG sa nachádzajú sociálne lôžka v počte 30, ktoré prevádzkuje nezisková organizácia - zariadenie sociálnych služieb, ktorému prenajíma ústav priestory. VOÚG bude v uvedenej štruktúre  transformované na neziskovú organizáciu. Rozostavaná stavba – Liečebňa GC a časť Poliklinika  sa plánuje previesť na VOÚ Košice. VOÚ po odpredaní budov tieto prostriedky využije na dostavbu a sprevádzkovanie oddelenia nukleárnej medicíny.

3.2 Ekonomická analýza

Náklady spojené s presťahovaním Detskej fakultnej nemocnice v Košiciach (DFN):

Prevádzkové náklady			        					 1 424 tis. Sk	
Investičné náklady			       					 49 500 tis. Sk	
Celkom:				        					 50 924 tis. Sk

Potrebu rekonštrukcií a úprav priestorov ako aj dovybavenie prístrojovou technikou bude riešené poskytnutím 40 mil. Sk zo štátneho rozpočtu v roku 2004. Uvoľnená budova bývalej Detskej nemocnice na Moyzesovej ul. bude delimitovaná na Východoslovenský onkologický ústav.

Presťahovanie Detskej fakultnej nemocnice do priestorov Fakultnej nemocnice s poliklinikou Tr. SNP, Košice (FNsP) vyvolá aj zvýšené náklady vo FNsP spojené s uvoľňovaním priestorov a prípadnými úpravami. 

Náklady na stavebné úpravy a prístrojovú techniku:		          24 513 tis. Sk

V roku 2003 boli pre FNsP poskytnuté prostriedky zo štátneho rozpočtu v objeme 8 308 tis. Sk. Pre rok 2004 sú plánované prostriedky štátneho rozpočtu na dokončenie reštrukturalizácie FNsP vo výške 10 000 tis. Sk. Zvyšnú časť si uhradí nemocnica z vlastných zdrojov a to odpredajom objektu na Rooseveltovej ul., ktorý získa prevodom zo ŠZÚ Košice. Výnos z odpredaja sa odhaduje na 30 000 tis. Sk.

Dňom 1.7.2003 vznikol v Košiciach aj Východoslovenský onkologický ústav (VOÚ), do ktorého boli začlenené klinika onkológie, rádioterapie, ušno – nosovo – krčné oddelenie, časť gynekologického oddelenia a oddelenie nukleárnej medicíny. Novovzniknutá organizácia je umiestnená v samostatných priestoroch. Vyvolané náklady s jej vznikom sa predpokladajú na úrovni cca 589 tis. Sk. Jedná sa o prevádzkové náklady spojené s menšími stavebnými úpravami, servisom, prepravou, opravami a administratívne náklady. 
					
Náklady na prístrojovú techniku:  						 25 700 tis. Sk. 

Uvedené prostriedky VOÚ získa z odpredaja nehnuteľností, ktoré budú prevedené z DFN - objekt na Moyzesovej ul., ktorého trhová hodnota je približne 200 000 tis. Sk a Vysokošpecializovaného odborného ústavu geriatrického sv. Lukáša a to objekt polikliniky, ktorej výnos z odpredaja sa odhaduje na 25 000 tis. Sk a rozostavanej stavby ústavu, ktorej výnos z odpredaja sa dá len ťažko odhadnúť. Na VOÚ bude prevedený aj objekt II. gynekologicko – pôrodníckej kliniky  patriaci FN L. Pasteura, ktorého výnos z odpredaja sa odhaduje na 42 000 tis. Sk. 

Ďalšie transformačné kroky dotýkajúce sa Fakultnej nemocnice L. Pasteura v Košiciach,  a to vyčlenenie oddelenia detskej ortopédie, oddelenia detskej chirurgie do FNsP  a  presťahovanie II. gynekologicko - pôrodníckej kliniky a príprava priestorov pre Kliniku gerontológie a geriatrie vyvolajú ďalšie náklady  prevádzkového aj investičného charakteru. 

Prevádzkové náklady 				         				 2 000 tis. Sk
Investičné náklady – stavebné úpravy	        				20 000 tis. Sk
Spolu:						      			            22 000 tis. Sk

Náklady spojené so stavebnými úpravami bude uhrádzať nemocnica z vlastných zdrojov a to odpredajom budovy na Šoltésovej ul. s predpokladaným výnosom cca 10 000 tis. Sk a pozemkov pri  „hrebeňovke“ č. 4, ktoré budú delimitované z FNsP.

Transformačné kroky v Košiciach sa dotkli aj Vysokošpecializovaného odborného ústavu geriatrického sv. Lukáša a to tým, že svoju činnosť bude vykonávať len v pôvodnom objekte. Na financovanie modernizácie a rekonštrukcie počítačovej siete ústavu sú vyčlenené v rozpočte  roku 2003 finančné prostriedky v objeme 1 000 tis. Sk.

Rozhodnutím ministra vznikol 1. januára 2003 Východoslovenský ústav srdcových chorôb (VÚSCH), na ktorý bude delimitovaný objektu „hrebeňovka“ č. 3 v areáli FNsP. Objekt je rozostavaný a na jeho dokončenie sa počíta z objemom cca 200 000 tis. Sk. Uvedené prostriedky by sa mali hradiť z bankového úveru, ktorý uzavrie VÚSCH.

Rekapitulácia celkových nákladov spojených s uskutočnením transformačných krokov v Košiciach:

Prevádzkové náklady								3 424 tis. Sk
Investičné náklady				        		        		        301 713 tis. Sk
Predpokladané výnosy z odpredaja budov a pozemkov sú cca        	             282 mil. Sk.
Vyčlenené finančné prostriedky zo št. rozpočtu na rok 2004	50 mil. Sk

Realizáciou transformačných krokov dôjde k zlúčeniu oddelení klinickej hematológie, klinickej biochémie a RTG Detskej fakultnej nemocnice a FNsP Tr. SNP čím sa znížia ročné náklady  na ich prevádzku o 10 000 tis.  Sk ročne. 

V prípade odpredaja budov, ktoré sa uvoľnia (budovy na Moyzesovej ul., stavba – liečebňa + poliklinická časť VOÚG...) by sa spolu ušetrilo cca 50 mil. Sk ročne na prevádzkových nákladoch zdravotníckych zariadení na tieto objekty.

Úpravy posteľového fondu v zdravotníckych zariadeniach v košickom regióne budú mať priamy vplyv na úsporu nákladov, prispejú však k efektívnejšiemu využívaniu posteľového fondu.

Záver

Ambulantná zdravotná starostlivosť je v Košickom kraji dostatočne zabezpečená, vo väčšine odborov predimenzovaná. 

Štruktúra posteľového fondu košických zariadení ústavnej zdravotnej starostlivosti nie je optimálna. Postelí pre pacientov s akútnym ochorením je nadbytok o 273, chronických 139 a 137 psychiatrických postelí. V rámci Košického kraja je zrejmý nadbytok postelí pre pacientov s akútnym ochorením, ďalej sú to psychiatrické postele, postele dlhodobo chorých a FBLR. Aby bol lôžkový fond v Košickom kraji optimálny, bolo by potrebné redukovať cca 400 postelí, predovšetkým akútnych. Pri tejto analýze musíme samozrejme brať do úvahy nerovnomerné rozloženie týchto nadbytočných lôžok v jednotlivých zdravotníckych komplexoch Košického kraja, pričom najviac ich je v košickom komplexe, v ktorom bola reštrukturalizácia uskutočnená.

Celkové náklady spojené s uskutočnením transformačných krokov v Košiciach predstavujú     305 137 tis. Sk. Predpokladané výnosy z odpredaja budov a pozemkov na Moyzesovej ul. sú cca 282 mil. Sk. V prípade odpredaja budov, ktoré sa uvoľnia (budovy na Moyzesovej ul., stavba – liečebňa + poliklinická časť VOÚG...) by sa spolu ušetrilo cca 50 mil. Sk ročne na prevádzkových nákladoch zdravotníckych zariadení na tieto objekty. Na zabezpečenie nevyhnutných nákladov súvisiacich s reštrukturalizáciou zdravotníckych zariadení vyčlení MZ SR 50 mil. Sk z rozpočtu kapitoly MZ SR  na rok 2004. 

Cieľom uskutočnenej reštrukturalizácie lôžkových zariadení v Košiciach je efektívnejšie zabezpečiť poskytovanie zdravotnej starostlivosti v Košiciach najmä z pohľadu siete zdravotníckych zariadení a využitia posteľového fondu v kraji.